Split, 19. veljače 2024.

Raspisuje se natječaj za upis kolegija „Stručna praksa u nastavnoj bazi“ na preddiplomskim i diplomskim studijima **Filozofskog fakulteta u Splitu,** u ljetnom semestru akademske godine 2023./2024.

Zainteresiranim kandidatima/-kinjama nude se program u sljedećim kulturnim institucijam:

1. **Muzej hrvatskih arheoloških spomenika, 2 studenta/-ice**
2. **Muzej grada Šibenika, 2 studenta/-ice**
3. **Gradski muzej Drniš, 1 student/-ica**
4. **Hrvatska udruga likovnih umjetnika, Split, 3 studenta/-ice**
5. **Etnografsku muzej, Split, 1 student/-ica**
6. **Muzej grada Kaštela, 1 student/-ica**
7. **Gradska knjižnica Marka Marulića Split, 2 studenta/-ice**
8. **Arheološki muzej Split, 3 studenta/-ice**

Prijava se šalje isključivo elektronskom poštom na adresu: **strucna.praksa@ffst.hr**

Prijave se zaprimaju **zaključno s 25. veljače 2024. godine**

Poruka elektroničke pošte s prijavom treba biti naslovljena (Subject) *Stručna praksa*  i naziv nastavne baze…

Prijava mora sadržavati:

* informacije o kandidatu: o ime i prezime
* JMBAG – (broj ispod slike u Studomatu)
* kontakt (telefon + email)
* prijepis ocjena (studentima FFST-a dostupno preko usluge *e*-građani)
* motivacijsko pismo (do max 500 riječi) koje treba sadržavati kratak prikaz eventualnog dosadašnjeg iskustva i razloge odabira određenog programa. U slučaju prijave na više programa sastavlja se samo jedno motivacijsko pismo u kojem je potrebno rangirati više prijavljenih programa prema prioritetima kandidata/-tkinje. Preporuka je da se u motivacijskom pismu kratko navedu nastavne i izvannastavne obveze koje eventualno utječu na moguće vrijeme obavljanja stručne prakse.

Nepotpune ili neispravno dostavljene prijave neće se razmatrati.

Prilikom odabira kandidata ocjene će se vrednovati kao 1/3, a motivacijsko pismo kao ostalih 2/3 bodova (najviše je moguće 15 bodova). U slučaju jednakog broja bodova, kandidate se može pozvati na dodatni intervju.

*Napomene za kandidate:* ECTS bodovi ostvareni ovim kolegijem su dodatni, tj. računaju se iznad obvezne kvote bodova. Pohađanje kolegija bilježi se u dodatnoj ispravi o završetku studija (*Diploma Supplement*). Po ostvarenom pravu upisa kolegija, kandidati se upućuju u studentsku referadu kako bi im se kolegij dodao u upisni list. Upisom kolegija student se obvezuje na obavljanje svih zadaća određenih programom. Obveze kolegija „Stručna praksa u nastavnoj bazi“ moraju se zadovoljavajuće obaviti prije obrane završnog/diplomskog rada.

U nastavku ovog dokumenta nalaze se radni zadatci za studente, a Silab kolegija nalazi se u elaboratu studijskog programa na mrežnim stranicama Odsjeka.

**NATJEČAJ**

**Studij/-i:** Prijediplomski i diplomski sveučilišni studij povijesti umjetnosti (dvopredmetni)

**Mjesto prakse: Muzej hrvatskih arheoloških spomenika**

**Broj studenata/-ica:** 1

**Trajanje:** 80 sati rada

**Opis poslova:**

* Upoznavanje s vrstom i organizacijom muzeja, obavezama muzeja, unutarnjom raspodjelom muzejske građe po zbirkama (Zakon o muzejima, Pravilnik o sadržaju i vođenju muzejske dokumentacije o muzejskoj građi i muzejskoj dokumentaciji, Muzejsko dokumentacijski centar)
* Muzealizacija predmeta i muzejska dokumentacija: obrada (prepoznavanje, sortiranje) muzejske građe proizašle s arheološkog istraživanja, signiranje, inventarizacija predmeta (Knjiga ulaska, Inventarna knjiga, digitalne baze podataka)
* Studijske zbirke (što, kako, zašto, cilj)
* Prezentacija muzejske građe

**Mentorica na Filozofskom fakultetu:** doc. dr. sc. Ana Torlak

**Mentorica u Muzeju hrvatskih arheoloških spomenika:** Branka Milošević Zakić, viša kustosica

**Studij/-i:** Prijediplomski i diplomski sveučilišni studij povijesti umjetnosti (dvopredmetni)

**Mjesto prakse: Muzej hrvatskih arheoloških spomenika – muzejska knjižnica**

**Broj studenata/-ica: 1**

**Trajanje:** 80 sati rada

**Opis poslova:**

* Ispomoć pri reviziji (manipulacija knjiga i časopisa, čišćenje knjiga, mijenjanje naljepnica, unos vrijednosti)
* Kontroliranje niza i popisivanje starih časopisa
* Popisivanje separata i kataloga izložbi u „Fasciklama Razno“
* Popisivanje zbirke plakata
* Retroaktivno popisivanje članaka iz hemeroteke
* Ispomoć pri manipulaciji publikacija u Fondu (raspremanje korištenih, pomak u fondu, mijenjanje naljepnica – oznaka lokacije na policama)
* Ispomoć pri pakiranju i slanju publikacija u razmjenu
* Ispomoć pri Inventuri muzejskih izdanja u skladištu

**Mentorica na Filozofskom fakultetu:** doc. dr. sc. Ana Torlak

**Mentorica u Muzeju hrvatskih arheoloških spomenika:** Gordana Perković, knjižničarka

**Studij/-i:** Prijediplomski i diplomski sveučilišni studij povijesti umjetnosti (dvopredmetni)

**Mjesto prakse: Muzej grada Šibenika**

**Broj studenata/-ica:** 2

**Trajanje:** 80 sati rada

**Opis poslova:**

* Uvodno upoznavanje s osobitim naglaskom na važnosti očuvanja baštine i ulogu muzeja kao baštinske institucije u očuvanju identiteta
* Upoznavanje s muzejskom strukom, radom odjela, podjelom zbirki i zadacima kustosa
* Priprema za inventarizaciju i upis muzejskih predmeta u Knjigu inventara (M++ program), rad na zbirkama i u muzejskim spremištima s originalnim predmetima
* Upoznavanje s načinima dobivanja građe - otkupi, donacije, nalazi i drugo
* Rad uz kustosa na pripremama projekata: izložbi, prezentacija, vodstava, pisanja kataloških jedinica
* Rad na prezentaciji građe, upoznavanje s načinima izlaganja na primjeru stalnog postava Muzeja te povremenih i virtualnih izložbi
* Priprema muzejskih predmeta za posudbe i upoznavanje s načinima rukovanja originalnim i delikatnim materijalima
* Upoznavanje s metodama istraživačkog rada, odlazak u arhiv, upoznavanje s muzejskom knjižnicom
* Rad na virtualnom funkcioniranju Muzeja
* Upoznavanje s radom drugih muzejskih odjela (Arheološki, Etnografski, Odjel novije povijesti, Odjel dokumentacije)
* Upoznavanje s metodama rada u konzervatorsko-restauratorskoj radionici – načini preventivne zaštite i uvodne smjernice u muzejsku restauraciju premeta

**Mentorica na Filozofskom fakultetu:** red. prof. dr. sc. Ivana Prijatelj Pavičić

**Mentorica u Muzeju grada Šibenika:** Marina Lambaša, viša kustosica

**Studij/-i:** Prijediplomski i diplomski sveučilišni studij povijesti umjetnosti (dvopredmetni)

**Mjesto prakse: Gradski muzej Drniš**

**Broj studenata/-ica:** 1

**Trajanje:** 80 sati rada

**Opis poslova:**

* **530 godina prvog pisanog spomena Drniša** (autori: D. Gaurina, A. Tomić) – aktivno sudjelovanje u procesu realizacije izložbe i upoznavanje s različitim aktivnostima koje se provode u razvojnoj, operativnoj i evaluacijskoj fazi (pripreme i provođenja edukacijskog i promotivnih programa, koordinacijski poslovi vezani uz osobe uključene u proces rada (dizajner, tiskara), poslovi vezani uz muzejske predmete (pravilno rukovanje, izlaganje), poslovi prikupljanja, uređivanja i pohranjivanja izložbene dokumentacije).
* **Stalni postav Gradskog muzeja Drniš** (sastoji je do pet tematski cjelina – Dvorana Ivana Meštrovića, Od Gradine do Grada, Domovinski rat, Industrija i svakodnevica te Lapidarij) – osposobljavaju se za samostalno vođenje po stalnom postavu.
* **Inventarizacija građe GMD-a** – Tijekom studentske prakse za studente će se selektirati desetak predmeta iz dvije do tri muzejske zbirke kako bi ih se naučilo koji je ispravan pristup opisu predmeta te kako produbiti znanje u adekvatnoj literaturi i na mrežni izvorima.

**Mentor na Filozofskom fakultetu:** izv. prof. dr. sc. Dalibor Prančević

**Mentorica u Gradskom muzeju Drniš:** Antonia Tomić, viša kustosica

**Studij/-i:** Prijediplomski i diplomski sveučilišni studij povijesti umjetnosti (dvopredmetni)

**Mjesto prakse: Hrvatska udruga likovnih umjetnika Split**

**Broj studenata/-ica:** 3

**Trajanje:** 80 sati rada

**Opis poslova:**

**100. godina Salona Galić / 1924. - 2024.** (autorice projekta: Sandi Bulimbašić i Jasminka Babić)

* asistencija u organizaciji izložbe, javnih nastupa i prezentacija umjetnika tijekom izložbe u suradnji s umjetnicama/ima i organizatorom izložbe
* sudjelovanje u koordinaciji aktivnosti umjetnica/ka koji sudjeluju na izložbi
* pomoć pri postavljanju i skidanju umjetničkih radova
* pomoć pri organizaciji popratnog programa
* pomoć pri administrativnim poslovima vezanim uz izložbu (PR, izvještaj, dokumentarna arhiva…)

**ART Q** (autor projekta: Ivor Igrec)

* komunikacija s izložbenim prostorima i partnerima
* rad na kreiranju tekstualnog sadržaja za aktivnosti
* komunikacija sa školama uključenima u projekt
* pomoć u prezentiranju projekta u srednjim školama
* pomoć u promociji projekta
* diseminacija materijala u izložbene prostore

**Izložba finalista Nagrade Radoslav Putar** (autorica projekta: Janka Vukmir)

* asistencija u organizaciji izložbe, javnih nastupa i prezentacija umjetnika tijekom izložbe u suradnji s umjetnicama/ima i organizatorom izložbe
* sudjelovanje u koordinaciji aktivnosti umjetnica/ka koji sudjeluju na izložbi
* pomoć pri postavljanju i skidanju umjetničkih radova
* pomoć pri organizaciji popratnog programa
* pomoć pri administrativnim poslovima vezanim uz izložbu (PR, izvještaj, dokumentarna arhiva…)

**Mentorica na Filozofskom fakultetu:** doc. dr. sc. Silva Kalčić

**Mentori u Hrvatskoj udruzi likovnih umjetnika Split**: Ana Bratić, Ivor Igrec

**Studij/-i:** Prijediplomski i diplomski sveučilišni studij povijesti umjetnosti (dvopredmetni)

**Mjesto prakse: Etnografski muzej Split**

**Broj studenata/-ica:** 1

**Trajanje:** 80 sati rada

**Opis poslova:**

* upoznavanje svih segmenata rada u muzejskoj instituciji
* aktivno sudjelovanje u procesu osmišljavanja programa, pripremi i provođenju edukativnog programa za osnovnoškolce, srednjoškolce, studente i osobe starije životne dobi
* sudjelovanje u organizaciji ili koordinaciji muzejskih događanja
* upoznavanje stalnog postava Muzeja i svih sastavnica
* pomaganje u pripremi prostora, tehničke opreme i likovnog materijala potrebnog za realizaciju radionica
* proučavanje stručne literature
* sudjelovanje u realizaciji sljedećih edukativnih programa: „Ja u okviru”, „Život na selu”, „Zaplovimo!”, „Vilinski svijet”, „Priča o igračkama”, „ Glinene priče”, „Toplina doma”; „Tajne moga grada”, „Pogodi tko sam”, „Pisanica šarenica”, „Pitalica neskitalica”, „Pčelice u muzzzeju”; „Ukrasi svoju torbu”, „Odjeća u prošlosti”, „Nonina škrinja”, „Naučiti tkati dobro je znati!”, „Muzejska suvenirnica”, „Muzejska igraonica”, „Kamene priče”, „Kakav krasan nakit”, „Dani kruha”; „Čipkarstvo” (detaljan opis nalazi se na poveznici: <https://etnografski-muzej-split.hr/edukacija>)

**Mentor na Filozofskom fakultetu:** izv. prof. dr. sc. Vedran Barbarić

**Mentorica u Etnografskom muzeju:** Tanja Ban, kustosica

**Studij/-i:** Prijediplomski i diplomski sveučilišni studij povijesti umjetnosti (dvopredmetni)

**Mjesto prakse: Muzej grada Kaštela**

**Broj studenata/-ica:** 1

**Trajanje:** 80 sati rada

**Opis poslova:**

* sudjelovanje u organizaciji i provedbi pedagoško-edukativnih radionica za grupe predškolaca, osnovnoškolaca, srednjoškolaca, studenata i odraslih
* prisustvovanje stručnim vodstvima po izložbenim prostorima Muzeja grada Kaštela
* pomaganje u pripremi prostora, tehničke opreme i likovnog materijala potrebnog za realizaciju radionica
* kontaktiranje s odgojno-obrazovnim ustanovama vezano za dogovaranje i održavanje radionica
* proučavanje stručne literature
* upoznavanje stalnog postava Muzeja te svih muzejskih sastavnica
* analiza i istraživanje potreba za posjete Muzeju
* upoznavanje s ostalim stručnim djelatnicima muzeja (kustosi, restauratori) te s njihovim zadaćama u muzeju

**Mentor na Filozofskom fakultetu:** izv. prof. dr. sc. Vedran Barbarić

**Mentorica u Muzeju grada Kaštela:** Dajana Popović-Dageta, kustosica-pripravnica

**Studij/-i:** Prijediplomski i diplomski sveučilišni studij povijesti umjetnosti (dvopredmetni)

**Mjesto prakse: Gradska knjižnica Marka Marulića Split**

**Broj studenata/-ica:** 2

**Trajanje:** 80 sati rada

**Opis poslova:**

* Upoznavanje s radom Knjižnice i s programima koji se provode
* Upoznavanje s građom i djelima u Zavičajnoj zbirci kako bi stekli bolje razumijevanje njezinih resursa, umjetničkih djela i kulturne baštine koja se čuva
* Pomoć pri procjeni vrijednosti građe
* Pomoć pri određivanju autorskih prava
* Sudjelovanje u promociji Zavičajne zbirke na društvenim mrežama
* Pomoć pri odabiru građe za digitalizaciju
* Sudjelovanje u organizaciji/u pripremi i provedbi programa povodom Godine Marka Marulića i 500. obljetnice njegove smrti
* Sudjelovanje u organizaciji, pripremi i provedbi izložbenih aktivnosti
* Sudjelovanje u organizaciji,  pripremi i provedbi programa vezanih uz povijest umjetnosti

**Mentorica na Filozofskom fakultetu:** doc. dr. sc. Ana Torlak

**Mentorica u Gradskoj knjižnici Marka Marulića Split:** Maruška Nardelli, mag. bibl.

**Studij/-i:** Prijediplomski i diplomski sveučilišni studij povijesti umjetnosti (dvopredmetni)

**Mjesto prakse: Arheološki muzej Split**

**Broj studenata/-ica:** 3

**Trajanje:** 80 sati rada

**Opis poslova:**

* Upoznavanje s djelatnošću Muzeja, programima/projektima koji se provode u Muzeju
* Rad u Knjižnici Muzeja, upoznavanje s fundusom Knjižnice i sređivanje fundusa Knjižnice
* Ispomoć pri inventuri, inventarizaciji i katalogizaciji predmeta pohranjenih u depoima Muzeja i muzejskom dvorištu
* Unošenje muzejske dokumentacije u računalne baze podataka te pohrana iste
* Odrađivanje poslova informatora

**Mentor na Filozofskom fakultetu:** izv. prof. dr. sc. Vedran Barbarić

**Mentori u Arheološkom muzeju Split:**

mr. sc. Boris Čargo, muzejski savjetnik

Ivanka Vukšić, voditeljica Odjela za konzervatorsko-restauratorske poslove

Ana De Michielli-Vitturi, knjižničark

Toni Ivančić, voditelj Odjela za dokumentacijsko-informacijske poslove

Marina Tudor, voditeljica marketinga, promidžbe i odnosa s javnošću